#### **Campionat de ràpides Obert Internacional d’Escacs de Sants-Ciutat de Barcelona 2024**

**ORGANITZA:**

Federació Catalana d’Escacs conjuntament amb el Secretariat d’Entitats de Sants, Hostafrancs i la Bordeta.

**PARTICIPANTS:**

Podran participar tots els esportistes amb llicència FCE en vigori/o amb llicència FIDE.

**DIES DE JOC:**

Diumenge, dia 25 d’agost (matí). L’inici serà a les 10:00.

**LLOC DE JOC:**

Auditori del Centre Cívic Cotxeres de Sants, Carrer de Sants, 79, 08014 Barcelona

**SISTEMA DE JOC:**

Suís a nou (9) rondes a grup únic.

**RITME DE JOC:**

Es jugarà a 3 minuts + 2 segons d’incrementper jugada.

**RÀNQUING**:

El rànquing inicial es farà per elo FIDE. En el cas de no tenir-ne es farà servir l’elo FCE i després el FEDA. Es publicarà a la sala de joc.

**DESEMPATS:**

* Número de victòries
* Buchholz -1
* Buchholz Total
* Sorteig

**TROFEUS:**

Trofeu als tres primers de la classificació general i pel millor dels següents trams:

* **Tram A**– 2000-2149
* **Tram B**– 1850-1999
* **Tram C**– inferior a 1849
* **No federats (Premi Josep Pons)**

L’esportista eliminat/retirat perd tots els seus drets.

Els premis no són acumulatius. En el cas de coincidir el premi de la General i el de tram, es donarà preferència el de la General, passant al següent classificat del tram corresponent. L’entrega dels trofeus es farà al finalitzar la darrera ronda.

**INSCRIPCIÓ:**

# La quota d’inscripció es gratuïta per a tots els participants al XXIV Open Internacional de Sants – 28è Ciutat de Barcelona. Per als esportistes no participants és de 5 € a pagar a secretaria de les pròpies Cotxeres.

Per realitzar la inscripció s’ha de fer mitjançant el [**formulari**](https://docs.google.com/forms/d/e/1FAIpQLSewgCXmJ5lwQJqt9eJ2rt5jpwX5z6dTux94yvM8reiB99nSLg/viewform). La data límit d’inscripció es el dia 24 d’agost del 2024.

El torneig és vàlid per Elo català ràpid i elo FIDE llampec.

**INCOMPAREIXENCES:**

L’esportista que no es presenti a la primera ronda o qualsevol altra ronda de joc restarà eliminat de la competició.

**COMITÈ DE COMPETICIÓ:**

No hi haurà comitè de competició, per tant, les decisions de l’Àrbitre Principal seran inapel·lables.

**REGLAMENT:**

El torneig es regirà pels Reglaments de la Federació Catalana d’Escacs i Lleis de la FIDE.

**IMPORTANT**

Qualsevol aparell electrònic ha d’estar guardat en una bossa i completament desconnectat.

Per no afectar el ritme del torneig, no s’atendran les possibles reclamacions que puguin succeir.

**ÈTICA**

Els esportistes no actuaran de forma que deshonrin el joc dels escacs i es comportaran correctament, tant dintre com fora de les instal·lacions esportives.

**ACCEPTACIÓ DE LA CIRCULAR**

La participació en aquesta competició implica l’acceptació d’aquesta Circular.

**PUBLICITAT**

La Federació Catalana d’Escacs té la voluntat de fer difusió de l'esdeveniment tant a la premsa com a les xarxes socials, pel què prendrà i publicarà imatges, així com les dades mínimes necessàries per fer les classificacions i aparellaments. Per la qual cosa, al formalitzar la inscripció els participants autoritzen a l’organització a publicar imatges del torneig en les quals hi apareguin per tal de fer difusió de l’activitat. Igualment, es dona permís per publicar fotografies, vídeos i les dades mínimes a d’altres empreses col·laboradores de l'esdeveniment.

En tot moment, s’hauran de seguir les mesures higièniques i indicades pel protocol de la Federació Catalana d’Escacs i del propi local de joc on s’organitza el Campionat.